Komisijos Sprendimas
1991 m. gruodžio 3 d.
nustatantis kompiuteriniu tinklu ANIMO perduodamo pranešimo modelį
(91/637/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl veterinarinių ir zootechninių patikrinimų Bendrijos vidaus prekyboje tam tikrais gyvais gyvūnais ir produktais, atliekamų siekiant sukurti vidaus rinką [1], su paskutiniais pakeitimais, padarytais Direktyva 91/496/EEB [2], ypač į jos 20 straipsnio 3 dalį,
kadangi 1991 m. liepos 19 d. Komisija priėmė Sprendimą 91/398/EEB dėl veterinarijos tarnybas jungiančio kompiuterinio tinklo (ANIMO) [3];
kadangi tam, kad tinklas sklandžiai veiktų, reikėtų nustatyti kompetentingų veterinarijos tarnybų perduodamo pranešimo modelį;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Kompiuteriniu tinklu ANIMO perduodamas pranešimas atitinka priede pateiktą modelį.
2 straipsnis
Šis sprendimas peržiūrimas iki 1992 m. gruodžio 31 d., atsižvelgiant į veterinarijos taisyklių, ypač susijusių su sertifikavimo reikalavimais, pakeitimus.
3 straipsnis
Šis sprendimas skirtas valstybėms narėms.
Priimta Briuselyje, 1991 m. gruodžio 3 d.